Sep 06,2015
ఆంధ్రప్రదేశ్‌కూ 'అమ్మ' ఉప్పు
చెన్నై: 'అమ్మ' ఉప్పు ఇక దేశమంతటా అందుబాటులోకి రానుంది. ప్రస్తుతం తమిళనాడుకే పరిమితమైన 'అమ్మ' ఉప్పును త్వరలో దేశ మంతటా అమ్మకాలు సాగించేందుకు ఏర్పాట్లు చేస్తున్నట్లు తమిళనాడు సాల్ట్‌ కార్పోరేషన్‌ అధికారులు శనివారం ఇక్కడ వెల్లడించారు. తమిళనాడులో ప్రస్తుతం ఒక కిలో ఉప్పును రూ 3.50లకే అమ్ముతున్నారు. శుద్ధి చేసిన ఈ అయోడైజ్‌డ్‌ ఉప్పును 5, 25 కేజీల ప్యాక్‌లో దేశంలోని ఢిల్లీ, ఉత్తరప్రదేశ్‌, గుజరాత్‌, రాజస్థాన్‌, మహారాష్ట్ర, పంజాబ్‌, కర్ణాటక, కేరళ, ఆంధ్రప్రదేశ్‌, హరియాణ రాష్ట్రాల్లో అమ్మేందుకు ఏర్పాట్లు చేస్తున్నారు. ఆస్పత్రులు, హోటళ్లకు, ఇతర సంస్థలకు ఈ ఉప్పును సరఫరా చేస్తారు. తమిళనాడులో ఆగస్టు 29 వరకు 6,760 మెట్రిక్‌ టన్నుల అమ్మ ఉప్పును విక్రయించినట్లు అధికారులు వెల్లడించారు.
మీ స్నేహితులకు రికమెండ్ చెయ్యండి